**SUTARTIS** **NR.** DOC\_SERIAL

**DĖL EKOLOGIŠKŲ PRODUKTŲ TVARKYMO VEIKLOS SERTIFIKAVIMO**

REGISTRATION\_DATE

**Viešoji įstaiga „Ekoagros“,** registruota adresu Laisvės al. 67, Kaunas, įmonės kodas 259925770, atstovaujama direktorės Virginijos Lukšienės, veikiančios pagal įstaigos įstatuose suteiktus jai įgaliojimus, toliau vadinama – **Vykdytoju,** ir

**FARM\_CONTACTS\_ID\_COMMON\_NAME**, įmonės kodas asmens kodas FARM\_CONTACTS\_ID\_LEGAL\_ENTITY\_CODE, registruota adresu FARM\_CONTACTS\_ID\_FARMER\_CITY\_ID\_DISTRICT\_ID\_NAME, FARM\_CONTACTS\_ID\_FARMER\_CITY\_ID\_NAME, FARM\_CONTACTS\_ID\_FARMER\_ADDRESS, atstovaujama direktoriaus FARM\_CONTACTS\_ID\_FARMER\_DELEGATE, toliau vadinama – **Užsakovu**, toliau Vykdytojas ir Užsakovas (kartu vadinami – **Šalimis**, o bet kuris iš jų atskirai – **Šalimi**) sudarė šią sutartį dėl ekologiškų produktų tvarkymo veiklos sertifikavimo (toliau vadinama – **Sutartimi**), kuria susitarė:

# I. SUTARTIES OBJEKTAS

1.1. Pagal šią Sutartį Užsakovas užsako, kad Vykdytojas atliktų Užsakovo vykdomos ekologiškų žemės ūkio produktų tvarkymo veiklos (toliau – **Veikla**) sertifikavimą.

1.2. Užsakovas Veiklą vykdo, o Vykdytojas vertina vadovaudamiesi Veiklą reglamentuojančiais Europos Sąjungos ir nacionaliniais teisės aktais, įskaitant visus jų pakeitimus ir papildymus (toliau – **Teisės aktai**).

1.3. Jeigu Užsakovo vykdoma Veikla atitinka Teisės aktų reikalavimus, Vykdytojas išduoda Teisės aktų nustatyta tvarka Veiklą patvirtinančius dokumentus.

1.4. Užsakovas įsipareigoja sumokėti Vykdytojui už jo atliktus darbus Sutartyje nustatyta tvarka ir terminais.

**II. Šalių įsipareigojimai**

2.1. **Pagal šią Sutartį Užsakovas įsipareigoja:**

2.1.1. nuo šios Sutarties pasirašymo dienos laikytis Teisės aktų ir kitų Vykdytojo raštu ir / ar oficialioje Vykdytojo interneto svetainėje (www.ekoagros.lt) viešai skelbiamų dokumentų nuostatų;

2.1.2. leisti Vykdytojui:

2.1.2.1. išsamiai įvertinti vykdomą Veiklą, sudarant tam visas būtinas sąlygas (įskaitant dokumentacijos ir įrašų tikrinimo priemones, galimybes apžiūrėti, pastatus ir patalpas, įrenginius (įskaitant ir įprastinės gamybos), kalbėtis su Užsakovo darbuotojais bei subrangovais);

2.1.2.2. sudarant visas būtinas sąlygas, tirti su Veikla susijusius skundus;

2.1.2.3. sudarant visas būtinas sąlygas, pasikviesti stebėtojus (stebinčius Vykdytojo atliekamą veiklą) ar papildomus vertintojus-ekspertus;

2.1.3. sutikti, kad Vykdytojas ir kita kontrolės institucija arba kontrolės įstaiga (tuo atveju, kai Užsakovo subrangovų Veiklą pagal valstybės nustatytą kontrolės sistemą tikrins ne Vykdytojas, o kita kontrolės institucija arba kontrolės įstaiga) keistųsi informacija;

2.1.4. sutikti, kad patikrinimų byla (visa informacija ir dokumentai, kuriuos kontrolės sistemos tikslais Užsakovas perdavė Vykdytojui, įskaitant visą su Užsakovu ar jo vykdoma Veikla susijusią aktualią informaciją ir dokumentus, kuriuos turi Vykdytojas, išskyrus informaciją ir dokumentus, nesusijusius su sertifikavimu) būtų perduota kitai kontrolės institucijai arba kontrolės įstaigai tuo atveju, kai Užsakovas ar jo subrangovai pakeičia Veiklos sertifikavimą atliekantį Vykdytoją į kitą kontrolės instituciją arba kontrolės įstaigą;

2.1.5. saugoti visus žinomus skundus, susijusius su atitiktimi Teisės aktams, ir šiuos skundus pateikti Vykdytojui, kai jis reikalauja ir imtis atitinkamų veiksmų atsiliepiant į tokius skundus dėl bet kokių trūkumų, rastų Veikloje, kurie paveiktų atitiktį Teisės aktams bei dokumentuoti savo atliekamus veiksmus;

2.1.6. nedelsiant Teisės aktų nustatyta tvarka pranešti Vykdytojui ir susijusiai (-ioms) kontrolės institucijai (-oms) arba kontrolės įstaigai (-oms) apie bet kokį neatitikimą ar pažeidimą, turintį įtakos Užsakovo produkto arba iš kitų ūkio subjektų ar subrangovų gautų ekologiškų produktų ekologiniam statusui;

2.1.7. atsiradus pažeidimams arba neatitikimams, sutikti vykdyti Teisės aktuose nustatytas priemones;

2.1.8. atsiradus pažeidimams arba neatitikimams, raštu informuoti produkto pirkėjus siekiant užtikrinti, kad nuorodos apie ekologinį gamybos būdą ant Užsakovo gaminamos produkcijos būtų panaikintos;

2.1.9. pagal vykdomą Veiklą sertifikuotų produktų ženklinimo etikečių projektus prieš spaudą (spausdinimą) suderinti su Vykdytoju;

2.1.10. pareiškimus apie sertifikavimą pateikti tik dėl Veiklos ir produktų, kuriems yra taikoma sertifikavimo sistema, suteiktas sertifikatas, kartu nurodant Teisės aktuose numatytas privalomas nuorodas;

2.1.11. vykdyti bet kokius reikalavimus, kurie gali būti paskirti pagal Teisės aktus, susijusius su atitikties žymėjimu ir su produktais susijusia informacija;

2.1.12. nenaudoti savo produktų sertifikavimo tokiu būdu, kad pakenktų Vykdytojo reputacijai, ir nedaryti jokių pareiškimų dėl savo produktų sertifikavimo, kuriuos Vykdytojas galėtų pripažinti kaip melagingus ar neteisėtus;

2.1.13. Vykdytojui sustabdžius, atšaukus ar nutraukus sertifikavimą, ar pasibaigus Veiklos sertifikato galiojimui, nenaudoti visos reklaminės medžiagos, kurioje yra nuorodų į sertifikavimą, ir grąžinti sertifikavimo dokumentus bei vykdyti kitas būtinas priemones;

2.1.14. pateikiant sertifikavimo dokumentų kopijas kitiems asmenims, šiuos dokumentus padauginti ir pateikti tik visa apimtimi (t. y. pateikti visą dokumentą, o ne atskirą jo dalį);

2.1.15. pateikiant nuorodas į savo produktų sertifikavimą tokiose komunikacinėse priemonėse kaip dokumentai, brošiūros ar skelbimai laikytis reikalavimų, nustatytų Teisės aktuose;

2.1.16. informuoti Vykdytoją apie pokyčius, kurie gali paveikti Vykdytojo gebėjimą atlikti sertifikavimą;

2.1.17. nedelsiant, Teisės aktų nustatyta tvarka pranešti Vykdytojui, kad atsisako Vykdytojo teikiamų paslaugų;

2.1.18. atsisakius Vykdytojo teikiamų paslaugų sutikti, kad jo patikrinimų byla (visa informacija ir dokumentai, kuriuos kontrolės sistemos tikslais Užsakovas perdavė Vykdytojui, įskaitant visą su Užsakovu ar jo vykdoma Veikla susijusią aktualią informaciją ir dokumentus, kuriuos turi Vykdytojas išskyrus informaciją ir dokumentus, nesusijusius su sertifikavimu) būtų saugoma bent penkerius metus;

2.1.19. kasmet, likus 1 mėn. iki kasmetinės patikros dienos, mokėjimo pavedimu sumokėti 50 proc. (penkiasdešimt procentų) sertifikavimo mokesčio avansą į Vykdytojo atsiskaitomąją sąskaitą nurodytuose bankuose pagal Vykdytojo pateiktą išankstinę PVM sąskaitą faktūrą;

2.1.20. per 30 (trisdešimt) dienų nuo PVM sąskaitos faktūros išrašymo dienos mokėjimo pavedimu į Vykdytojo atsiskaitomąją sąskaitą nurodytuose bankuose sumokėti:

2.1.20.1. dokumentų registracijos mokestį, kuris mokamas pirmą kartą pateikiant dokumentus sertifikuoti Veiklą;

2.1.20.2. Veiklos sertifikavimo mokestį, apskaičiuotą Vykdytojo pagal pas Užsakovą atliktos patikros duomenis;

2.1.20.3. papildomos mokamos ūkio patikros mokestį (jeigu tokia patikra buvo atliekama pagal Užsakovo raštišką prašymą / sutikimą dėl tokios patikros atlikimo);

2.1.20.4. Vykdytojo patirtas išlaidas, susijusias su laboratoriniais tyrimais (jeigu pas Užsakovą buvo imti mėginiai ir buvo atliekami jų tyrimai Vykdytojo subrangovo laboratorijoje), jei bent viename iš mėginių yra aptinkama medžiagų / produktų, neleistinų naudoti Veikloje pagal Teisės aktų reikalavimus.

2.2**. Pagal šią sutartį Vykdytojas įsipareigoja:**

2.2.1. prisiimti visišką atsakomybę už darbus, kuriuos atlieka subrangovai, bei atsakomybę už sertifikavimo suteikimą, palaikymą, išplėtimą, sustabdymą ar panaikinimą;

2.2.2. nustatytu periodiškumu tikrinti Užsakovo vykdomą Veiklą pagal Teisės aktų reikalavimus bei laiku, pilnai ir teisingai išduoti Veiklos sertifikatus;

2.2.3. užtikrinti sertifikavimo metu įgytos ar sukurtos informacijos apie Užsakovo vykdomą Veiklą konfidencialumą, išskyrus atvejus, kai informaciją viešai skelbti reikalauja Teisės aktai. Informacija taip pat gali būti perduodama valstybinėms, valdžios ir valdymo, savivaldos įstaigoms ir institucijoms, kurių veikloje iš Užsakovo gauta informacija yra reikalinga tinkamai įvykdyti funkcijas Užsakovo atžvilgiu, ir / ar teisėtvarkos institucijoms. Konfidencialumo pažeidimu taip pat nebus laikomi atvejai, kai informacija pateikiama Vykdytojo advokatui ar kontrolę vykdančiam asmeniui (asmenims).

## III. Šalių teisės

3.1. **Pagal šią sutartį Užsakovas turi teisę:**

3.1.1. teikti žiniasklaidoje, leidiniuose ir reklaminėje medžiagoje informaciją apie tai, kad jo vykdoma Veikla atitinka Teisės aktų reikalavimus, laikydamasis 2.1.10–2.1.15 punktuose prisiimtų įsipareigojimų;

3.1.2. pateikti apeliaciją dėl Vykdytojo priimtų sprendimųpagal Vykdytojo vadovaujantis Teisės aktais nustatytą tvarką.

3.2. **Pagal šią sutartį Vykdytojas turi teisę:**

3.2.1. nutraukti šią Sutartį, jeigu Užsakovas neužtikrina šios Sutarties 2.1.2 punkte numatytų sąlygų vertinimui atlikti;

3.2.2. viešai skelbti informaciją apie sertifikato išdavimą, galiojimą, galiojimo sustabdymą arba panaikinimą savo leidžiamuose leidiniuose, interneto svetainėje arba kituose informaciniuose leidiniuose, taip pat pagal sudarytas sutartis pateikti kitiems suinteresuotiems asmenims.

**IV. ATLIEKAMŲ DARBŲ KAINA**

4.1. Pagal šią Sutartį Vykdytojo atliekamų darbų kaina yra apskaičiuojama pagal visuotinio dalininkų susirinkimo nustatytas paslaugų, darbųkainas ir tarifus ar jų nustatymo taisykles. Pasikeitus sertifikavimo įkainiams, Užsakovas per protingą terminą informuojamas raštu apie įkainių pasikeitimą, o naujai nustatyti įkainiai taikomi nuo jų pakeitimo įsigaliojimo dienos.

**V. SUTARTIES GALIOJIMAS IR NUTRAUKIMAS**

5.1. Ši Sutartis įsigalioja nuo jos pasirašymo dienos ir yra neterminuota. Ankstesnė sutartis (jeigu tokia buvo sudaryta) netenka galios nuo šios Sutarties pasirašymo dienos.

5.2. Užsakovasturi teisę nutraukti šią Sutartį prieš 30 (trisdešimt) dienų raštu informavęs Vykdytoją.

5.3. Vykdytojas gavęs raštišką užsakovo prašymą nutraukti Sutartį, gali nutraukti Sutartį nesilaikydamas Sutarties 5.2 punkte nustatyto termino.

5.4. Vykdytojas turi teisę nutraukti Sutartį vienašališkai, Užsakovui pažeidus šios Sutarties 2.1.1–2.1.20 punktuose nurodytus įsipareigojimus. Apie Sutarties nutraukimą Vykdytojas turi informuoti Užsakovą raštu prieš 30 (trisdešimt) dienų.

5.5. Sutarties nutraukimas pagal šios Sutarties 5.2–5.4 punktus neatleidžia Užsakovo nuo įsipareigojimų, kuriuos jis prisiėmė pagal šią Sutartį, įvykdymo iki Sutarties nutraukimo dienos.

**VI. BAIGIAMOSIOS NUOSTATOS**

6.1. Bet kokie pasikeitimai, susiję su vienos iš Sutarties Šalių teisinio statuso, pavadinimo, banko sąskaitos, adreso, telefono ir fakso numeriais ar kitų rekvizitų pasikeitimais, pranešami raštu kitai šaliai per 14 (keturiolika) kalendorinių dienų. Pranešimas raštu laikomas šios Sutarties priedu ir keičia joje nurodytus šalių rekvizitus. Nepranešusi apie duomenų pasikeitimą, Šalis atsako kitai Šaliai už visus dėl nepranešimo patirtus nuostolius.

6.2. Ginčai, kylantys iš šios Sutarties, sprendžiami Šalių susitarimu. Nesusitarus ginčai dėl Sutarties ir jos vykdymo sprendžiami Lietuvos Respublikos teismuose pagal Vykdytojo buveinės vietą. Ginčai sprendžiami teismuose po to, kai ginčai bus išnagrinėti ikiteismine tvarka, jei tokia ikiteisminė ginčų nagrinėjimo tvarka galiojančiuose teisės aktuose yra numatyta.

6.3. Vienos iš Sutarties sąlygų negaliojimas nedaro negaliojančios visos Sutarties, išskyrus atvejus, kuriais Šalys be tos sąlygos nebūtų sudariusios Sutarties.

6.4. Sutartis sudaryta dviem originaliais vienodą juridinę galią turinčiais egzemplioriais lietuvių kalba, iš kurių po vieną tenka kiekvienai Sutarties Šaliai.

**VII. ADRESAS KORESPONDENCIJOS SIUNTIMUI**

7.1. Jeigu Sutarties VIII skyriuje nurodytas registracijos adresas skiriasi nuo adreso, kuriuo pageidaujate gauti korespondenciją, šį adresą nurodykite žemiau esančioje lentelėje:

|  |  |  |  |  |
| --- | --- | --- | --- | --- |
| Rajonas / savivaldybė | Seniūnija | Miestas, gyvenvietė, kaimas | Gatvė, namo / buto numeris | Pašto kodas |
|  |  |  |  |  |

**VIII. šalių adresai IR rekvizitai**

|  |  |  |
| --- | --- | --- |
| Vykdytojas: |  | Užsakovas: |
| Viešoji įstaiga „Ekoagros“ |  | FARM\_CONTACTS\_ID\_COMMON\_NAME |
| Įmonės kodas 259925770 |  | FARM\_CONTACTS\_ID\_LEGAL\_ENTITY\_CODE |
| PVM kodas LT599257716 |  | FARM\_CONTACTS\_ID\_FARMER\_VAT\_CODE |
| Laisvės al. 67,  LT-44304 Kaunas |  | FARM\_CONTACTS\_ID\_FARMER\_CITY\_ID\_DISTRICT\_ID\_NAME,  FARM\_CONTACTS\_ID\_FARMER\_CITY\_ID\_NAME,  FARM\_CONTACTS\_ID\_FARMER\_ADDRESS |
| Atsisk. sąsk.:  LT957300010002226533, „Swedbank“, AB |  |  |

A. V. A. V.